open-index/open-wikipedia-markdown huggingface dataset:
அடிப்படை கணினியியல் தலைப்புகள் பட்டியல்

கணினியை மையமாக கொண்ட துறை **கணினியியல்** ஆகும். கணினி கணினி வன்பொருள், மென்பொருள், கணினியின் பயன்பாடுகள், கணிமையின் அடிப்படைகள் என கணினியை மையமாக கொண்ட பல உட்துறைகளை ஒருங்கே இச்சொல் குறிக்கிறது.

## [[வன்பொருள்]]
* கணினி
:* தாய்ப்பலகை
::* மையச் செயற்பகுதி
:::* 
:* நேரடி அணுகல் நினைவகம் (RAM)
:* நிலைவட்டு - hard disk
:* விரிவாக்க அட்டைகள் - expansion cards
::* நிகழ்பட அட்டை - video card
::* பிணைய அட்டை - network card
::* ஒலி அட்டை - sound card
* காட்சித்திரை
* வெளிப்புறக் கருவிகள்/உள்ளீடு வெளியீடு வெளிப்புறக் கருவிகள்
:* விசைப்பலகை
:* சுட்டி
:* படிம வருடி
:* ஒலிவாங்கி
:* குறுவட்டு (சிடி)
:* இறுவட்டு (டிவிடி)
:* வலைப்படக்கருவி
:* அச்சுப்பொறி
:* ஒலிப்பெருக்கி
* இணக்கி - Modem
* திசைவி

## மென்பொருள்
* BIOS
* Boot Program
* இயக்குதளம்/இடைமுகம்
::* லினிக்சு
:::* உபுண்டு
::* யுனிக்சு
::* சோலாரிசு
::* விண்டோசு
::* மாக்
* Device driver
* பயன்பாடு மென்பொருட்கள்

## செயலிகள்
* சொற்செயலி
* அட்டவணைச் செயலி
* தரவுதளம்
* கணினி விளையாட்டுக்கள்
* நிரலாக்கம்

### பல்லூடகம்
* படம்
* ஒலி
* நிகழ்படம்
* இயங்குபடம்

### இணையம்
* வலைத்தளம்
* மின்னஞ்சல்
* வலைப்பதிவு

## பயன்படுத்தல்
* கோப்பு - file
* அடைவு (கணினியியல்) - directory/file
* Computer file management
* மென்பொருள் installation
* தட்டச்சு
* வெட்டு, சேமி, ஒட்டு - Cut, copy, and paste
* இழுத்துப் போடு - Drag-and-drop
* Page zooming
* தரவு ஒடுக்கல் விரித்தல்
* வட்டில் சேமித்தல்
* dvd burning
* Internet access
* கோப்பு பரிமாற்றம்
* Uploading and downloading

## பாதுகாப்பு/பராமரிப்பு
* தீச்சுவர் (வலையமைப்பு) - Firewall
* மறையாக்கம் - Encryption
* Hypertext Transfer Protocol over Secure Socket Layer
* கணினி நச்சுநிரல் - Virus
* கணினிப் புழு - Computer Worm
* Trojan horse (computing)
* Malware
* Phishing

## கட்டற்ற கணிமை
* கட்டற்ற வன்பொருள்
* கட்டற்ற மென்பொருள்
* கட்டற்ற மென்பொருள் இயக்கம்
* உபுண்டு
* மீடியாவிக்கி
* ஒரு குழந்தைக்கு ஒரு மடிக்கணி

## கணிமை வணிக நிறுவனங்கள்
* மைக்ரோசாப்ட்
* கூகிள்
* ஆப்பிள் நிறுவனம்
* ஐபிஎம்
* டெல்
* ஆரக்கிள் தரவுத்தளம்
* ஜூனிபர் நெட்வொர்க்ஸ்
* சிஸ்கோ சிஸ்டம்ஸ்
* ஹெவ்லட்-பேக்கர்ட்
* இன்டெல்
* அட்வான்ஸ்டு மைக்ரோ டிவைசஸ்
* ஏசர்
* சன் மைக்ரோசிஸ்டம்ஸ்
* மோட்டோரோலா

## மேற்கோள்கள்

## கணினி பிணையமாக்கம்
பாக்க: கணினி வலையமைப்பு தலைப்புகள் பட்டியல்

## நிரலாக்கம்
பாக்க: நிரலாக்கம் தலைப்புகள் பட்டியல்

பகுப்பு:கணினியியல்
பகுப்பு:தொழில்நுட்பம் தலைப்புகள் பட்டியல்
மென்பொருள் சட்டகம்

**மென்பொருள் சட்டகம்** என்பது மென்பொருளை வடிவமைக்க ஏதுவாக்கும் ஒரு மேல்நிலைக் கட்டமைப்பு ஆகும். தேவைக்கேற்ப மாற்றப்படக்கூடிய பொதுச் செய்ற்கூறுகளை (functionality) இவை வழங்குகின்றன. நிரல் நூலகங்களை ஒத்த இவை நல் வரையுள்ள பயன்பாட்டு நிரலாக்க இடைமுகத்தைக் கொண்டவை.

## மேற்கோள்கள்
மென்பொருள் கட்டமைப்பு 

## வெளியிணைப்புகள்
* மென்பொருள் கட்டமைப்பு மாநாடு
* Frameworks vs. Libraries
* மென்பொருள் கட்டமைப்பு என்றால் என்ன‌? 
* A Quest to Define a Framework 

பகுப்பு:நிரலாக்கம்
ஜெகுவெரி

**ஜெகுவெரி** (*JQuery*) என்பது ஒரு ஜாவாசிகிரிப்ட் நிரல் நூலகம். கட்டற்ற அனுமதியுடன் கிடைக்கும் இந்நூலகம், வலைச்செயலிகள் உருவாக்கத்தில் பரவலாகப் பயன்படுத்தப்படுகிறது.

ஒரு வலைத்தளத்தில் மூன்று அம்சங்கள் உண்டு, அவை: குறியீடு (markup or structure), தோற்றம் (style), செயற்பாடு (behaviour). எச்.டி.எம்.எல் குறியீட்டையும், சி.எசு.எசு தோற்றைத்தையும், ஜெகுவெரி ஜாவாஸ்கிரிப்டுடன் செயற்பாட்டையும் வரையறை செய்வதாக ஜெகுவெரி வடிவமைக்கப்பட்டுள்ளது.

பகுப்பு:படிவ நிரலாக்க மொழிகள்
பகுப்பு:2006 மென்பொருள்கள்
தேசிய புவியியல் கழகம்

thumb|நேஷனல் ஜியோகிராஃபிக் எக்ஸ்ப்ளோரர் அண்டார்டிகாவிற்கு விஜயம் செய்தார்

**தேசிய புவியியல் கழகம்** அல்லது "நேசனல் சியோகிராபிக் சொசைட்டி" என்பது ஐக்கிய அமெரிக்காவில் தலைமையிடத்தைக் கொண்ட இலாப நோக்கமற்ற ஒரு கல்வி, அறிவியல் அமைப்பு.  புவியியல், தொல்பொருளியல், சூழலியல், பண்பாட்டியல் ஆகிய துறைகளுக்கு இவர்கள் சிறப்பு கவனம் தருகிறார்கள்.  1888-ஆம் ஆண்டில் இருந்து இயங்கும் இந்த அமைப்பு, அது வெளியிடும் இதழுக்காகச் சிறப்பாக அறியப்படுகிறது.

## சான்றுகள்

பகுப்பு:ஆங்கில அறிவியல் ஆய்விதழ்கள்
அரசு அருங்காட்சியகமும் ஓவியக் கூடமும், சண்டிகார்

**அரசு அருங்காட்சியகமும் ஓவியக் கூடமும், சண்டிகார்** *(Government Museum and Art Gallery)* இந்திய ஒன்றியப் பிரதேசமான சண்டிகாரில் உள்ள சண்டிகார் நகரத்தில் ரோசு தோட்டத்துக்கு அருகில் உள்ள 10-சி பகுதியில் உள்ளது.

## வரலாறு

1947 ஆம் ஆண்டில் நிறுவப்பட்ட இது, உலகப் புகழ் பெற்ற கட்டிடக்கலைஞரான லீ கொபூசியே என்பவரால் வடிவமைக்கப்பட்ட 65மீட்டர் x 65மீட்டர் பரப்பளவுள்ள சதுரவடிவான கட்டிடத்தில் அமைந்துள்ளது

இந்த அருங்காட்சியகமும் ஓவியக்கூடமும் பின்வரும் பிரிவுகளையும் கொண்டுள்ளது:

* தேசிய வரலாற்று அருங்காட்சியகம்
* தேசிய உருவப்படக் கூடம்
* சண்டிகார் கட்டிடக்கலை அருங்காட்சியகம்

இந்த அருங்காட்சியகம் காப்பாட்சியர் (curator) ஒருவரின் கீழ் அருங்காட்சியக ஆலோசனைக் குழுவினரின் உதவியுடன் நிர்வகிக்கப்படுகின்றது. இங்குள்ள 10,000 க்கு மேற்பட்ட காட்சிப்பொருட்களில் பெரும்பாலானவை சிற்பங்கள், ஓவியங்கள் போன்ற இந்தியக் கலைப்பொருட்கள் ஆகும். இங்கே இரண்டு அருங்காட்சியகக் கடைகளும், ஒரு சிற்றுண்டிச் சாலையும் உள்ளன.

## மேற்கோள்கள்

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
*சண்டிகார் அருங்காட்சியக இணையத்தளம் 

பகுப்பு:இந்திய அருங்காட்சியகங்கள்
பகுப்பு:சண்டிகர்
பகுப்பு:சண்டிகரில் உள்ள கட்டிடங்கள்
பட்டு

**பட்டு** (*Silk*) என்பது ஒரு நூல், இது பட்டு ஆடைகளை தயாரிக்க பயன்படுகின்றது.

## பட்டு உற்பத்தி

பட்டுப்புழு வளர்ப்பை "பட்டுப்புழு வேளாண்மை" என்று கூறுவர். முப்பதுக்கும் மேற்பட்ட நாடுகள் பட்டுப்புழு வளர்ப்பை செய்கின்றனர். இதில் அதிக உற்பத்தி செய்யும் நாடுகள் இந்தியாவும் (14%), சீனாவுமாகும் (54%).

### வளர்ப்பு முறை
பட்டுப்புழுவை அதன் வாழ்நாள் காலம் முழுவதிலும் மிக கவனமாக பார்த்துக்கொள்ள வேண்டும். தரமான இலை வெற்றிகரமான புழு வளர்ப்பிற்கு வழிவகுக்கிறது. நல்ல சுத்தமான சுற்றுச்சூழலும், பூச்சிகள் மற்றும் நோய்களிடம் இருந்து பாதுகாப்பும் மிகவும் அவசியம். சீரான சுற்றுச்சூழலை ஏற்படுத்திக்கொடுக்க, ஒரு தனி புழு வளர்ப்பு மனையும் அதற்கு தேவையான வளர்ப்பு சாதனங்களும் அவசியமாகும். ஒரு வருடத்தில் 5-10 முறை அறுவடை செய்யலாம். இதன் இடைவுளி 70-80 நாட்கள் ஆகும்.

பட்டுப் புழுக்களால் தோற்றுவிக்கப்படும் நூல் போன்ற ஒரு பொருள், பட்டாகும். இது செரிசின் (sericin ) மற்றும் ஃபய்போராயின் (Fibroin) என இரு 
புரதங்களால் ஆனது.

## இவற்றையும் பார்க்க
* பட்டுப் பாதை

## மேற்கோள்கள்

## வெளியிணைப்புகள்
* வளர்ப்பு முறை
* Silkworm rearing (with photos)
* References to silk by Roman and Byzantine writers
* A series of maps depicting the global trade in silk 
* History of traditional silk in martial arts uniforms 

பகுப்பு:நெசவுப் பொருட்கள்
பகுப்பு:பட்டு
பகுப்பு:சீனக் கண்டுபிடிப்புக்கள்
பகுப்பு:விலங்குப் பொருட்கள்
நுகர்வோர் கடன்

**நுகர்வோர் கடன்** என்பது பொருட்களையும் சேவைகளையும் நுகர்வதற்காக பெறப்பட்டு, திரும்பி செலுத்தப்படாத கடன் ஆகும்.

## அளவு
நுகர்வுப் பண்பாடு நுகர்வின் அளவைப் பல்மடங்கு பெருக்கி உள்ளது.  வீடு, வாகனம், உடை, ஆடம்பரங்கள், தளபாடங்கள், சுற்றுலா என எல்லாதரப்பட்ட பொருட்களும் சேவைகளும் கடன் வாங்கி நுகரப்படுகின்றன.  குறிப்பாக வளர்ச்சியடைந்த நாடுகளில் நுகர்வோர் கடன் பெருந்தொகையாக உள்ளது.  இந்தியா போன்ற வளர்ச்சியடைந்து வரும் நாடுகளில் நுகர்வோர் கடன் அதிகரித்து வருகிறது.

## பொருளாதார விளைவுகள்
ஒரு குறிப்பிட்ட அளவு நுகர்வோர் கடன் ஒரு நாட்டின் பொருளாதாரத்துக்கு நன்று என்று கூறப்படுகிறது.  கடன் கிடைத்தால், நுகர்வோர் கூடிய பொருட்களையும் சேவைகளையும் நுகருவர்.  இவற்றை வழங்கள் வணிக நிறுவனங்கள் தமது உற்பத்தியைக் கூட்டும்.  ஆகவே ஒரு நாட்டின் உற்பத்தியை இது பெருக்கும்.  ஐக்கிய அமெரிக்கா, ஐக்கிய இராச்சியம், தென் கொரியா போன்ற நாடுகளின் பொருளாதார வளர்ச்சியோடு நுகர்வோர் கடன் அதிகரித்தமை இதற்கு சான்றாக கொள்ளப்படுகிறது.

அதிகரிக்கும் நுகர்வோர் கடன் பொருளாதார நெருக்கடையை தோற்றுவிக்கும்.  ஒரு நிலைக்கு மேல் ஒருவர் கடனுக்கான தவணை கட்டணங்களை திரும்ப செலுத்த முடியாமல் போகும்.  அதனால் அவர் bankruptcy செய்வார்.  இப்படி பலர் செய்தால், கடன் கொடுத்த நிறுவனங்கள் நெருக்கடிக்கு உள்ளாகும்.  மேலும் அவர்கள் கடன் தர மறுப்பர்.  எனவே நுகர்வோர் தமது நுகர்வை குறைப்பர்.  இது உற்பத்தியை வீழ்த்தும்.  ஐக்கிய அமெரிக்காவிலும், இதர மேற்குநாடுகளிலும் 2008, 2009 இல் இடம்பெறும் பொருளாதார பின்னடைவுக்கு இது ஒரு முக்கியக் காரணமாகும்.

அளவுக்கு மீறிய நுகர்வும் எதிர்பாப்புகளும் வாழ்வின் மகிழ்ச்சியை அதிகரிக்கவில்லை என்று கூறப்படுகிறது.  எ.கா ஐக்கிய அமெர்க்காவில் கடந்த சில தசமங்களாக மகிழ்ச்சிநிலை சரிந்து வருகிறது (ஆதாரம் தேவை).

## இவற்றையும் பாக்க
* நுகர்வியம்
* நுகர்வுப் பண்பாடு
* விளம்பரம்
* சந்தைப்படுத்தல்

பகுப்பு:நுகர்வு
கழிவு பிரித்தல்

**கழிவு பிரித்தல்** நாளாந்தம் வீடுகளிலும் தொழிலகங்களிலும் உற்பத்தி செய்யப்படும் கழிவுகளை வகைப்படுத்தி பிரித்தல் ஆகும்.  இப்படிப் பிரிப்பதன் மூலம் கழிவுப் பொருகளை கூடிய மீளுருவாக்கம் செய்யலாம்.  இதனால் landfill செல்லும் கழிவு குறைக்கப்பட்டு, சூழல் பிரச்சினைகள் தவிர்க்கப்படுகின்றன.  மீள்பயன்பாட்டால் வருமானமும் கிடைக்கிறது.  

பொதுவாக வீடுகளில் கழிவை மூன்று வகையாக பிரிப்பர். அவை பின்வருமாறு:
* பச்சைப் பெட்டி - கனிம பொருட்கள்
* நீலப் பெட்டி - மீள்ளுருவாக்கப் பெருட்கள்
* சாம்பல் பெட்டி - இதர கழிவுகள்

## வெளி இணைப்புகள்
* City slashes trash haul to U.S.

பகுப்பு:கழிவு மேலாண்மை
இனிப்பு

**இனிப்பு** (*Sweetness*) என்பது அறுசுவைகளிலுள் ஒன்று. சுவையுள்ள ஒரு இனிப்பு வகையை இனிப்புப் பண்டம் என்று கூறுவர். மாச்சத்து மிகுந்த பொருள்கள் பொதுவாக இனிப்பு சேர்மத்தைக் கொண்டவை.

## சில இனிப்பு தன்மை கொண்ட பொருட்கள்
அமினோ அமிலம் கொண்ட சில வேதியியல் பொருட்கள் இனிப்பு தன்மையைக் கொண்டவை. அவை அலனீன், கிளைசீன் மற்றும் செர்ரீன் ஆகும். தாவரவியலில் பெரும்பாலான வகைகளில்கிளைக்கோசைட்டு எனப்படும் அமிலம் இனிப்புத் தன்மை வாய்ந்தது.

## இனிப்புச் சுவை உணரும் பிராணிகள்
விலங்குகளில் நாய், எலி, பன்றிகள் ஆகியன மட்டுமே இனிப்புச் சுவையை உணரமுடியும்.

## மேற்கோள்கள்

பகுப்பு:சுவைகள்
சுவை

**சுவை** ஒரு வகை நேரடி வேதியல் உணர்வாகும். இது ஐந்து உணர்வுகளின் ஒன்றாகவும் காணப்படுகிறது.

## சுவை வரைப்படம்

நாவில் அடிப்படைச் சுவைகளை அறியும் பகுதிகள் உள்ளனவென முன்னர் நம்பிக் கொண்டிருந்த போதும் அது தற்போது பிழையென அறியப்பட்டுள்ளது.

## தமிழர் முறைப்படியான அடிப்படைச் சுவைகள்

சுவை மேற்கத்தியர் அடிப்படை சுவை நான்கு என்பர்: இனிப்பு, கார்ப்பு, கசப்பு, புளிப்பு என்பனவாகும். தமிழர் முறைப்படி ஆறு வகை சுவை என்பர்.அவை இனிப்பு, கார்ப்பு, கசப்பு, புளிப்பு, உவர்ப்பு, துவர்ப்பு என்பனவாகும்.

### [[இனிப்பு]]

இனிப்பு என்பது ஒரு சுவை. இது ஆறுசுவைகளுள் ஒன்று. சுவையுள்ள ஒரு இனிப்பு வகையை இனிப்பு பண்டம் என்று கூறுவர். மாசத்து மிகுந்த பொருள்கள் பொதுவாக இனிப்பு சேர்மத்தைக் கொண்டது ஆகும்.

### [[கார்ப்பு]]

கார்ப்பு என்பது ஆறு வகையான சுவைகளுள் ஒன்று. இதனை காரம் என்றும் கூறுவர். காரத்தண்மையைக் கொண்ட உணவை கார்ப்பு சுவை என்பர். இந்தியர்கள் பொதுவாக காரம் வாய்ந்த உணவை உண்பது வழக்கம். பொதுவாக மிளகாய்  காரம் உடையது ஆகும்.

### [[கசப்பு]]

கசப்பு மனிதர்களின் நாவினால் உணரப்படக்கூடிய சுவைகளில் ஒன்றாகும். இந்த சுவை பொதுவாக விரும்பபடாத சுவையாகும். இருப்பினும், சில சமையல்களில் இவற்றை சேர்ப்பது உண்டு. இந்த சுவை பொதுவாக வெறுக்கப் படுவதால், "கசப்பு" என்ற சொல், ஒரு மனிதரின் ஒரு பொருள் அல்லது செயலின் மீது உள்ள வெறுப்புணர்வை குறிப்பிட பயன்படுத்தப்படுகிறது.

### [[புளிப்பு]]

புளிப்பு என்பது ஆறு வகைச் சுவைகளிள் ஒன்று. எடுத்துக்காட்டாக புளிய மரத்தின் கனி புளிப்புச் சுவையைக் கொண்டது இது தமிழர் சமையலில் பெரும் பங்குவகிக்கிறது. உதாரணமாக இரசம் புளியை முலப்பொருளாகக் கொண்டு செய்யப்படுகின்றது.

### [[உவர்ப்பு]]

உப்பு, அல்லது சோடியம் குளோரைடு, உணவில் பயன்படும் ஒரு கனிமம். விலங்குகளின் உடல் நலத்துக்குத் தேவையான ஒரு முக்கியமான பொருள், ஆனால் தாவரங்களுக்கு நஞ்சு சார்ந்தது. உப்பு சுவை மனிதனின் அடிப்படையான சுவைகளில் ஒன்று. பொதுவாக கடல் நீரிலிருந்து உப்பு பெறப்படுகிறது.

### [[துவர்ப்பு]]

துவர்ப்பு என்பது ஆறு வகையான சுவைகளுள் ஒன்று. பாகற்காய், காப்பி, பாக்கு போன்றவை துவர்ப்பு சுவை உடையது. இந்தியர்கள் பெரும்பாலும் தாம்புலம் இடுவது( வெற்றிலை,பாக்கு, சுண்ணாம்பு கலந்த கலவை) விரும்பி உண்பார்கள். இதில் உள்ள பாக்கு துவர்ப்பு தன்மைக்  கொண்டது ஆகும்.

## மருத்துவகுணம்

தினம் அறுசுவையையும், அனுபவிக்காத உடல் கெடும் என்று சித்த மருத்துவம் கூறுகிறது.

## மேலும் காண்க
அறுசுவை

உமாமிசுவை

## வெளியிணைப்புகள்
* 6 Tastes & its important medicinal properties 
* Researchers Define Molecular Basis of Human "Sweet Tooth" and Umami Taste
* Answers to several questions of curious kids about taste 

## மேற்கோள்கள்


கருவிகள்
புளிப்பு

அமிலத்தன்மை உள்ள பொருட்களில் இருந்து வெளிவரக்கூடிய சுவை

**புளிப்பு**. இது அறுசுவையில் ஒன்று. நாம் அன்றாடும் சமைத்து சாப்பிடும் உணவுகளில் புளிப்பு இன்றியமையாத ஒன்றாக திகழ்கிற்து.

உணவில் நிகழும் இயற்பியல் மற்றும்  வேதியியல் மாற்றங்கள்
 

பகுப்பு:பக்கவழி நெறிப்படுத்தல்
துவர்ப்பு

**துவர்ப்பு** (Astringent) என்பது ஆறு வகையான சுவைகளுள் ஒன்று. காப்பி, பாக்கு போன்றவை துவர்ப்பு சுவை உடையது. இந்தியர்கள் பெரும்பாலும் வெற்றிலையை விரும்பி உண்பார்கள். இது துவர்ப்பு தன்மை கொண்ட பாக்கை கொண்டது ஆகும். சில வகை ஊறுகாய் மற்றும் பதப்படுத்தப்பட்ட காய்கறிகள் போன்றவை துவர்ப்புத் தன்மை பெற்றதாக இருக்கும். புகையிலை பிடித்தலின் போதும் துவர்ப்புச் சுவை உணரப்படுகிறது. 

## மேற்கோள்கள்


பகுப்பு:சுவைகள்
கார்ப்பு

**கார்ப்பு** என்பது ஆறு வகையான சுவைகளுள் ஒன்று. இதனை காரம் என்றும் கூறுவர். காரத்தன்மையைக் கொண்ட உணவை கார்ப்புச் சுவை என்பர். இந்தியர்கள் பொதுவாக காரம் வாய்ந்த உணவை உண்பது வழக்கம். பொதுவாக மிளகாய் காரம் உடையது ஆகும். 
காரம் கொண்ட உணவு வகைகள் பொதுவாக மிளகாய்ப் பொடி சேர்க்கப்பட்டது ஆகும். மிளகாயும் ஒருவகை தாளிப்புப் பொருள் ஆகும்.

## மேற்கோள்கள்

பகுப்பு:சுவைகள்‎
மிளகாய்ப் பொடி

210px|மிளகாய்ப்பொடி இட்டு தயாரிக்கப்படும் காரமான நண்டு உணவு|thumb|right
**மிளகாய்ப் பொடி** என்பது காய்ந்த மிளகாயைப் பொடி செய்து பெறப்படுவது. உணவு வகைகளுக்குக் காரம் சேர்ப்பதற்குப் பொதுவாக மிளகாய்ப் பொடி பயன்படுகிறது. சிலர் மிளகாயைத் தனியாக அன்றிக் கொத்தமல்லியுடன் கலந்து பொடி செய்து பயன்படுத்துவது உண்டு. இந்தியாவில் உற்பத்தி செய்யப்படும் மிளகாய்ப்பொடி பிற நாடுகளுக்கும் ஏற்றுமதி செய்யப்படுகின்றது.

## மேற்கோள்கள்

பகுப்பு:மசாலாப் பொருட்கள்
தன்னினம் உண்ணுதல்

thumb|பெண் இடையன்பூச்சி தன் இணையை உண்ணுதல்
thumb|குழாய்மீன்களில் கருவுறும் ஆண்கள் சில கருக்களை உறிஞ்சிக் கொள்கின்றன.
**தன்னினம் உண்ணுதல்** (cannibalism) என்பது ஒரு இனம் தன்னுடைய இனத்தைச் சேர்ந்த உறுப்பினரையே உண்ணுவதாகும். இந்த நடத்தை பல்வேறு விலங்குகளில் காணப்படுகிறது. தன்னினம் உண்ணும் நடத்தை சுமார் 1,500 விலங்குகளில் காணப்படுகின்றது. இந்த நடத்தை ஊணுன்னி விலங்குகள் மட்டுமின்றி பல்வேறு தாவரம் உண்ணும் விலங்குகளிடமும் காணப்படுகிறது. மேலும் இந்த நடத்தை நிலத்தில் வாழும் விலங்குகளைக் காட்டிலும் நீரில் வாழும் விலங்குகளில் அதிக அளவில் காணப்படுகிறது.

இத்தகைய நடத்தை வெறும் உணவிற்கு மட்டுமின்றி பல்வேறு வேறு சில காரணங்களுக்காகவும் நடக்கின்றது.அவ்வாறு நடக்கும் காரணங்களில் சில
* உடலுறவு முடிந்த பின் ஆண் பெண்ணையோ அல்லது பெண் ஆணையோ கொன்றுவிடுதல். பூச்சியினங்களில் இத்தகைய தன்னினம் உண்ணும் நடத்தை மிகுதியாக காணப்படுகிறது.
* ஒரு உயிர்த்தொகையில் உருவ அளவில் பெரிய உறுப்பினர் தன் ஆளுமையைக் காட்டுவதற்காக உருவத்தில் சிறிய உறுப்பினரை கொன்று உண்ணுதல்.
* பிறந்த குட்டியை தாயோ அல்லது அதே குழுவில் உள்ள வேறு சில உறுப்பினரோ கொல்லுதல் அல்லது கொன்று உண்ணுதல். இந்த நடத்தை சிங்கம், பூனை, பன்றி, நாய் போன்ற விலங்குகளில் காணப்படுகிறது.
* கருவினுள் உருவாகியிருக்கும் பலமான குட்டி, தன்னுடன் உருவாகும் குட்டிகளை கொன்று உண்ணுதல். இந்த நடத்தை ஒரு சில மீன்களில் காணப்படுகிறது.
* கடற்குதிரைக் குடும்பத்தைச் சேர்ந்த குழாய்மீன் இனத்தில் முட்டைகளை ஆண்கள் தம் உடலுள் சுமக்கின்றன. அவ்வாறு கருவுற்றிருக்கையில் சில கருக்களை தம் உடலுள் உறிஞ்சிக் கொள்வதை ஆய்வர்கள் கண்டறிந்துள்ளனர்.

## மேற்கோள்கள்


பகுப்பு:உயிரியல் துறைச்சொற்கள்
பகுப்பு:விலங்கின நடத்தையியல்
நாடுகளின் பொதுக் கடன் பட்டியல்

நாடுகளின் பொதுக் கடன் அவற்றின் மொத்த உள்நாட்டு உற்பத்தியின் சதவிகிதமாக பின்வரும் பட்டியலில் கொடுக்கப்பட்டுள்ளது. தகவல்கள் சிஐஏ உலக ஆதார புத்தகத்தில் இருந்தும், பொருளாதார கூட்டுறவு மற்றும் வளர்ச்சி கூட்டமைப்பின் பட்டியலில் இருந்தும்(Organisation for Economic Co-operation and Development), அனைத்துலக நாணய நிதியம் அளித்த பட்டியலில் இருந்தும் பெறப்பட்டுள்ளன.

thumb|250px|நாடுகளின் பொதுக் கடன்(சிஐஏ உலக ஆதார புத்தகம்)

 
 
## மேற்கோள்கள்
 

பகுப்பு:வணிகம் தொடர்பான பட்டியல்கள்
திபேத்திய ஆக்கங்களுக்கான நூலகமும் சுவடிக்கூடமும்

**திபேத்திய ஆக்கங்களுக்கான நூலகமும் சுவடிக்கூடமும்** இந்தியாவின் தர்மசாலா என்னும் இடத்திலுள்ள ஒரு திபேத்திய நூலகம் ஆகும். 14 ஆவது தலாய் லாமாவான தென்சின் கியாட்சோவால் 1970 ஆம் ஆண்டு யூன் மாதம் 11 ஆம் நாள் நிறுவப்பட்ட இந்த நூலகம் உலகில் உள்ள திபேத்திய ஆக்கங்களுக்கான நூலகங்களில் முக்கியமான ஒன்றாகும். 

1959 ஆம் ஆண்டு தப்பிவந்தபோது கொண்டு வரப்பட்ட, திபேத்தின் வரலாறு அரசியல், பண்பாடு, கலை என்பன தொடர்பான சுவடிகளும், பௌத்த நூல்களும் இந்த நூலகத்தில் உள்ளன. சுமார் 80,000 கையெழுத்துப் பிரதிகள், நூல்கள் சுவடிகள் ஆவணங்கள் என்பனவும், 600 சிலைகள், தாங்காக்கள் எனப்படும் பௌத்தம் சார்ந்த பதாகைகள், பிற பௌத்தப் பண்பாட்டுக்குரிய பொருட்கள் போன்றனவும், 6,000 க்கு மேற்பட்ட நிழற்படங்களும் அங்கே உள்ளன. 

இந்த நிறுவனத்தின் முக்கியமான நோக்கம் உயர்தரமான பண்பாட்டு வளங்களை வழங்குவதும், ஆய்வுகளுக்குரிய சூழலை ஏற்படுத்துவதுடன், அறிவைப் பரிமாறிக் கொள்வதுமாகும். இந் நூலகத்தின் மூன்றாம் தளத்தில் ஒரு அருங்காட்சியகம் உண்டு. இது 1974 ஆம் ஆண்டில் அமைக்கப்பட்டது. இங்கே பழமை வாய்ந்த பல பொருட்கள் வைக்கப்பட்டுள்ளன.

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

பகுப்பு:இமாச்சலப் பிரதேச அருங்காட்சியகங்கள்
பொதுப் பண்டம்

**பொதுப் பண்டம்** அல்லது பொதுச் சொத்து என்பது போட்டியற்ற, யாருக்கும் விலக்கல் அல்லாத பண்டம்.  ஒருவர் பொதுப் பண்டத்தை நுகர்வதன் மூலம் அந்தச் சொத்து குறையாமலும், ஒருவரும் அந்தப் பண்டத்தை நுகர்வதில் இருந்து விலக்கப்படாமலும் உள்ள பண்டம்.  நாளாந்த வாழ்வில் பொதுப் பண்டம் ஒன்று இல்லை என்றாலும், இந்தப் பண்புகளை நெருங்கி வரும் பண்டங்களை இவ்வாறு கூறுவர்.

## எடுத்துக்காட்டுகள்
மனிதர்கள் சுவாசிக்கும் காற்று, கட்டற்ற மென்பொருள், விக்கிப்பீடியா ஆகியவை.

## மேற்கோள்கள்

### பிற பண்டங்கள்
வெளையன்

**வெளையன்** அல்லது **வெளியன்** என்பவர்கள் கொங்கு வேளாளரில் ஒரு குறிப்பிட்ட கூட்டத்தைச் சார்ந்தவர்களைக் குறிக்கும் சொல் ஆகும். கீழ்சாத்தம்பூர் செல்லாண்டியம்மன் அவர்களின் குலதெய்வம் ஆகும்.

பகுப்பு:கொங்கு
பகுப்பு:தமிழரில் சாதிகள்
மாறிசைக்குலம்

ஒரு n குறியீடுகளின் **மாறிசைக்குலம்** (Alternating Group on n objects) என்பது கணிதத்தில், குறிப்பாக, குலக்கோட்பாட்டில், சமச்சீர் குலம் Sn இன் ஒரு முக்கியமான உட்குலம். அது முடிவுறு கணம் {1, 2, ... , n} இனுடைய இரட்டை வரிசைமாற்றங்களின் குலமாகும்.
## வரிசைமாற்றத்தின் குறி

ஒரு வரிசைமாற்றம் A-இன் குறி (Sign, Signature)என்பது +1 ஆகவோ -1 ஆகவோ வரையறுக்கப்படும். ஒற்றைப்படை வரிசைமாற்றமாயிருந்தால் அதன் குறி -1. இரட்டைப்படையாயிருந்தால், +1. இதற்குக் குறியீடு: sgn(A) அல்லது \epsilon (A).
இப்பொழுது **[[சமச்சீர் குலம்]] ** S_n **க்கும் 2-ஆவது கிரம [[சுழற் குலம்]] ** C_2 = \{+1, -1\} **க்கும் இடையில் ** \chi  **என்ற ஒரு **சீலக்கோப்பு** (Character Map) உண்டாக்கலாம். அதாவது,
:: <math>\chi: S_n \rightarrow \{+1, -1\}</math>

:: <math>A \mapsto  sgn(A)</math>
இது ஒரு **காப்பமைவியம் (homomorphism).'''
இக்காப்பமைவியத்தின் உட்கரு (kernel) தான்  n பொருள்களின் மாறிசைக்குலம் . இதற்குக் குறியீடு: A_n . இதனுடைய கிரமம்: n!/2. இவ்வுட்குலத்தில் இரட்டைப்படை வரிசைமாற்றங்கள் மட்டுமே உள்ளன; n-கிரம இரட்டைப்படை வரிசைமாற்றங்கள் எல்லாம் இதனில் அடக்கம்.

## எடுத்துக்காட்டு

S_4 இல் 24 உறுப்புகள் உள்ளன. A_4 இன் 12 உறுப்புகள் (அ-து, 4-கிரம இரட்டைப்படை வரிசைமாற்றங்கள் எல்லாம்) பின்வருமாறு:

:: e ; (1)(234); (1)(243); 

:: (2)(341);  (2) (314);  (3)(124) ; (3)(142);  (4)(123); (4)(132)

:: (12)(34);  (13)(24);  (14)(23).

## அடித்தளப்பண்புகள்

n ≤ 3 என்றால், என்றால்தான், A_n ஒரு பரிமாற்றுக் குலம் ஆகும்

அதே போல், n = 3 or n \geq 5என்றால், என்றால் தான், A_n ஒரு எளிமைக் குலம் (Simple Group).

குறிப்பிடத்தக்க விஷயம்: A_5தான் பரிமாற்றாக் குலங்களில் மீச்சிறு எளிமைக்குலம். அதன் கிரமம் 60. இது இருபதுமுகிக் குலம் என்றும் சொல்லப்படும். நான்முகிக் குலம் என்று சொல்லப்படும் A_4 இல் {(12)(34);  (13)(24);  (14)(23) மற்றும் I} ஒரு இயல்நிலை உட்குலம் (normal subgroup) உள்ளபடியால் அது எளிமைக் குலமாகாது.

## இவற்றையும் பார்க்கவும்

* சமச்சீர் குலம்
*

பகுப்பு:குலக்கோட்பாடு
தேசிய தொடர்வண்டி அருங்காட்சியகம், புது டில்லி

**தேசிய தொடர்வண்டி அருங்காட்சியகம், புது டில்லி**, இந்தியாவின் தலைநகரமான புது டில்லியின் சாணக்கியபுரியில் அமைந்துள்ள ஒரு அருங்காட்சியகம் ஆகும். இந்தியாவின் தொடர்வண்டிப் போக்குவரத்து தொடர்பான இந்த அருங்காட்சியகம் 1977 ஆம் ஆண்டு பெப்ரவரி மாதம் முதலாம் தேதி அமைக்கப்பட்டது. 10 ஏக்கர் (40,000 சதுர மீட்டர்) பரப்பளவில் அமைந்துள்ள இந்த அருங்காட்சியகம் கட்டிடத்துக்கு உள்ளேயும் வெளியேயும் காட்சிப் பொருள்களைக் கொண்டுள்ளது.

## முக்கியமான காட்சிப் பொருட்கள்
தேசிய தொடர்வண்டி அருங்காட்சியகத்தில் இந்தியாவில் தொடர்வண்டிப் போக்குவரத்தின் வரலாற்றை விளக்கும் பல காட்சிப் பொருட்கள் வைக்கப்பட்டுள்ளன. இவற்றுள் முக்கியமான சில பின்வருமாறு:

* **ஃபெயரி குயீன்**: இயங்கும் நிலையில் உள்ள உலகின் மிகப்பழைய தொடர்வண்டி இழுபொறி இதுவாகும். 1855 ஆம் ஆண்டில் உற்பத்தியான இது நீராவியால் இயங்கக்கூடியது.
* **பட்டியாலா ஒற்றைத் தண்டவாளத் தொடர்வண்டி**: தனித்துவமான இந்தத் தொடர்வண்டி 1907 ஆம் ஆண்டில் செய்யப்பட்டது. *[[எவிங் முறை]]யில்* இயங்கும் இந்தத் தொடர்வண்டி ஒன்றுக்கொன்று 6 மைல் தூரத்தில் அமைந்த *பாசி*, *சிர்ஹிந்த்* என்னும் இரு இடங்களை இணைத்தது.

## மேலும் காண்க
* சென்னை இரயில் அருங்காட்சியகம்
* ரயில்வே அருங்காட்சியகம், மைசூர்
* ரயில்வே பாரம்பரிய மையம், திருச்சிராப்பள்ளி
* ஜோஷியின் மினியேச்சர் ரயில் அருங்காட்சியகம்

## வெளியிணைப்புகள்
*புது டில்லியில் உள்ள தேசிய தொடர்வண்டி அருங்காட்சியகம் குறித்த கட்டுரை 

பகுப்பு:தில்லி அருங்காட்சியகங்கள்
பகுப்பு:இந்தியத் தொடருந்து அருங்காட்சியகங்கள்
நேரு அருங்காட்சியகமும் கோளகமும்

**பிரதமர்கள் அருங்காட்சியகம் மற்றும் நூலக சங்கம்** (*Prime Ministers’ Museum and Library Society*) என்பது முன்பு **நேரு அருங்காட்சியகமும் கோளகமும்** என்பதாகும். இது இந்தியாவின் தலைநகரான புது டில்லியில் தீன் மூர்த்தி பவன் என அழைக்கப்படும் கட்டிடத்தில் அமைந்துள்ளது. பிரித்தானியர் ஆட்சியில் பிரித்தானிய படைத்தளபதி வாழ்ந்த இந்தக் கட்டிடம், பின்னர் விடுதலை பெற்ற இந்தியாவின் முதல் பிரதமரான ஜவகர்லால் நேருவின் வசிப்பிடமாக இருந்தது. நேரு இறந்ததின் பின்னர் இக் கட்டிடம் தேசிய நினைவுச் சின்னம் ஆக்கப்பட்டு, அதில் ஒரு நூலகமும், ஒரு அருங்காட்சியகமும் அமைக்கப்பட்டது. இதிலுள்ள பல அறைகள் 1964 ஆம் ஆண்டில் நேரு இறப்பதற்கு முன் இருந்தவாறே விடப்பட்டுள்ளன. நூலகத்தில், இந்திய விடுதலைப் போராட்டத்தில் நேருவின் பங்கு, விடுதலை பெற்ற இந்தியாவின் முதல் பிரதமராக அவரது பணிகள் என்பன குறித்தவை உட்பட அவரது வாழ்க்கை குறித்த பல நூல்களும் ஆவணங்களும் உள்ளன. இந்தியாவின் தற்கால வரலாறு தொடர்பான தகவல்களைப் பெறுவதற்கு இந் நூலகம் மிகச் சிறந்ததாகக் கருதப்படுகிறது.

இக் கட்டிடத்தில் 1984 ஆம் ஆண்டு பெப்ரவரி மாதம் 6ஆம் தேதி ஒரு கோளகம் திறந்துவைக்கப்பட்டது. முன்னாள் பிரதமரும், ஜவகர்லால் நேருவின் மகளுமான இந்திரா காந்தி அதனைத் திறந்து வைத்தார். இக் கோளகம் கட்டிடத்தின் நிலத் தளத்தில் உள்ளது. இங்கே பொதுமக்களுக்கு ஆர்வத்தைத் தூண்டக்கூடிய அண்டத்தைக் குறித்த நிகழ் படங்களையும், இந்திய விண்வெளித் திட்டம் குறித்த பல நிகழ் படங்களையும் பார்க்க முடியும். விரிவுரைகளும் நிகழ்த்தப்படுகின்றன. இந்தியாவின் முதல் விண்வெளிவீரரான ராகேஷ் சர்மா பயணம் செய்த விண்கலமான சோயுஸ் டி 10 இங்கே காட்சிக்கு வைக்கப்பட்டுள்ளது.

## மேற்கோள்கள்

## வெளியிணைப்புகள்
* எக்புளோர்டெல்லி.காமில் இருந்து  
* பாரத்ஆன்லைன்.காமிலிருந்து 

பகுப்பு:தில்லி அருங்காட்சியகங்கள்
பகுப்பு:எண்ணிம நூலகங்கள்
பகுப்பு:இந்திய ஆவணக் காப்பகங்கள்
தேசிய காந்தி அருங்காட்சியகம், புது டில்லி

**தேசிய காந்தி அருங்காட்சியகம், புது டில்லி** (*National Gandhi Museum*), தற்போது இந்தியத் தலைநகரமான புது டில்லியில், ராஜ்காட் பகுதியில் காந்தி சமாதிக்கு முன் அமைந்துள்ளது. மகாத்மா காந்தி என அழைக்கப்படும் இந்திய விடுதலைப் போராட்டத்தை முன்னின்று வழி நடத்திய காந்தி தொடர்பான காட்சிப் பொருட்கள் இங்கே வைக்கப்பட்டுள்ளன. அவர் சொந்தப் பயன்பாட்டுக்காக வைத்திருந்த பொருட்கள், கையெழுத்துப் பிரதிகள், நூல்கள், சஞ்சிகைகள், பிற ஆவணங்கள், நிழற்படங்கள், நிகழ்படங்கள் போன்ற பல இக் காட்சிப் பொருட்களுள் அடங்கியுள்ளன. 

## வரலாறு
1948 ஆம் ஆண்டு சனவரி 30 ஆம் தேதி மகாத்மா காந்தி சுட்டுக் கொல்லப்பட்ட பின்னர் இந்த அருங்காட்சியகத்துக்கான காட்சிப் பொருட்களைச் சேகரிக்கும் வேலை மும்பாயில் தொடங்கப்பட்டது. பின்னர் இவ் வேலை டில்லிக்கு மாற்றப்பட்டது. 1951 ஆம் ஆண்டுத் தொடக்கத்தில் கோட்டா சாலையில் உள்ள ஒரு கட்டிடம் இந்த அருங்காட்சியகத்துக்கான ஒரு மையமாக ஆக்கப்பட்டது. 1957 ஆம் ஆண்டு நடுப்பகுதியில், மான்சிங் சாலையில் இருந்த பெரிய மாளிகை ஒன்றுக்கு மாற்றப்பட்டது. இறுதியாக 1959 ஆம் ஆண்டு இதற்கென அமைக்கப்பட்ட தற்போதைய இடத்துக்கு மாற்றப்பட்டது. 1961 ஆம் ஆண்டு அப்போதைய இந்திய சனாதிபதி இராசேந்திரப் பிரசாத் அவர்களால் இது திறந்து வைக்கப்பட்டது. 

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

பகுப்பு:தில்லி அருங்காட்சியகங்கள்
தமிழ் ஒருங்குறி

thumb | வலது
**தமிழ் ஒருங்குறி** என்பது தமிழ்நாடு, இலங்கை, சிங்கப்பூர், மலேசியா ஆகிய நாடுகளில் உள்ள தமிழ், படகா, சௌராட்டிரம் மொழிகளுக்கான எழுத்துக்களைக் கொண்ட ஒருங்குறிகள் ஆகும். தமிழ் ஒருங்குறி ஒருங்குறியில் தமிழுக்கு ஒதுக்கப்பட்டுள்ள இடம்.

## தமிழுக்கு ஒதுக்கப்பட்டுள்ள இடங்கள்

## இவற்றையும் பார்க்கவும்
* ஒருங்குறி
* புதிய தமிழ் யுனிகோட் குறிமுறை
* இஸ்கீ
* திஸ்கீ

## உசாத்துணை

## வெளி இணைப்புகள்
*https://www.unicode.org/versions/Unicode5.1.0/#Tamil_Named_Character_Sequences
*https://www.unicode.org/charts/PDF/U0B80.pdf (தமிழ் ஒருங்குறி எழுத்துகள்)
*https://www.unicode.org/charts/PDF/U11FC0.pdf (தமிழ் ஒருங்குறி துணை எழுத்துகள்)
*https://www.unicode.org/faq/tamil.html

பகுப்பு:தமிழ்க் கணிமை
பகுப்பு:ஒருங்குறி
கணித இயல் வகைப்பாடு

**கணித இயல் வகைப்பாடு** என்பது கணிதத்தின் உட்பிரிவுகளை வகைப்படுத்தி அமெரிக்க கணித சமூகத்தால் வெளியிடப்பட்ட வகை முறை ஆகும்.  இது கணித ஆய்வேடுகளின் தரவு தளத்தை பகுப்பாய்ந்து, அதன் அடிப்படையில் அமைந்தது.

## இவற்றையும் பார்க்கவும்
* கணிதப் பிரிவுகளின் உறவுகள்

## மேற்கோள்கள்

பகுப்பு:கணிதம்
பகுப்பு:வகைப்படுத்தல்
கிரந்த ஒருங்குறி

**கிரந்த ஒருங்குறி** என்பது கிரந்த எழுத்துக்களுக்கான ஒருங்குறி சீர்தரம் ஆகும்.  கிரந்தம் மணிப்பிரவாள நடை கலந்த தமிழில் அதிகம் பயன்படுத்தப்படுகிறது. கிரந்த எழுத்துக்களுக்கு, தமிழ் எழுத்துக்களுக்கான இடங்களோடு சேர்த்தே இடம் ஒதுக்கப்பட்டுள்ளன.

## கிரந்த எழுத்துக்கள்

**ஜ** ja, ஜா jaa, ஜி ji, ஜீ jii, ஜு ju, ஜூ juu, ஜெ je, ஜே jae, ஜை jai, ஜொ jo, ஜோ joa, ஜௌ jow, ஜ் j

**ஷ** sha, ஷா shaa, ஷி shi, ஷீ shii, ஷு shu, ஷூ shuu, ஷெ she, ஷே shae, ஷை shai, ஷொ sho, ஷோ shoa, ஷௌ show/shou, ஷ் sh

**ஸ** Sa, ஸா Saa, ஸி Si, ஸீ Sii, ஸு Su, ஸூ Suu, ஸெ Se, ஸே Sae, ஸை Sai, ஸொ So, ஸோ Soa, ஸௌ Sow, ஸ்
S

**ஹ** ha, ஹா haa, ஹி hi, ஹீ hii, ஹு hu, ஹூ huu, ஹெ he, ஹே hae, ஹை hai, ஹொ ho, ஹோ hoa, ஹௌ how, ஹ் h

**க்ஷ** ksha, க்ஷா kshaa, க்ஷி kshi, க்ஷீ kshii, க்ஷு kshu, க்ஷூ kshuu, க்ஷெ kshe, க்ஷே kshae, க்ஷை kshai, க்ஷொ ksho, க்ஷோ kshoa, க்ஷௌ kshow, க்ஷ் ksh

பகுப்பு:சமசுகிருதம்
காலுறை பொம்மை

thumb|200px|காலுறை பொம்மை

**காலுறை பொம்மை** என்பது காலுறையைக் கொண்டு செய்யப்படும் ஒரு பொம்மையாகும். இப் பொம்மைகள் குழந்தைகளுக்கு வித்தை காட்டப் பயன்படுகின்றன. வித்தையாளர் பொம்மைக்குள் கையை நுழைத்து அசைத்தவாறே கதைக்கும் போது பொம்மை கதைப்பது போன்றிருக்கும்.

வித்தையாளர் மறைந்திருந்து பொம்மை அணிந்த கையை மட்டும் வெளிக்காட்டுவார். அல்லது வித்தையாளரும் பொம்மையும் கதைப்பது போல நாடகம் அமையும். இதனைக் குரல் எறியவல்ல வித்தையாளர்கள் செய்யும்போது உண்மையாகவே வித்தையாளரும் பொம்மையும் கதைப்பது போல தோன்றும்.

காலுறை பொம்மைகள் காலுறைகளையோ அதனையொத்த வேறு துணியையோ கொண்டு செய்யப்படுகின்றன. பழைய காலுறைகளைப் பயன்படுத்தி இவற்றை உருவாக்க முடியுமெனினும் பெரும்பாலும் புதிய காலுறைகள் பயன்படுகின்றன. வேறு பொருட்களை ஒட்டுவதன்மூலம் பொம்மைக்கு உருவம் வழங்கலாம். கண்களாகப் பொத்தான்களையும் தலைமயிராகக் கயிறையும் ஒட்டலாம்.

இந்த நாடக விளையாட்டு பெரும்பாலும் குழந்தைகளுக்கு பள்ளியில் செய்துக்காட்டப்படுகிறது. ஆரம்பப் பள்ளிகளில் குழந்தைகளுக்கு இது கற்பிக்கப்படுவதுமுண்டு. தொலைக்காட்சிகளிலும் காலுறை பொம்மை நாடகங்கள் ஒளிபரப்பாகின்றன.

## மேற்கோள்கள்
* காலுறை பொம்மை நாடக விளையாட்டு 
## வெளியிணைப்புகள்

பகுப்பு:விளையாட்டுப் பொருட்கள்
இராமசாமி தமிழ்க் கல்லூரி

**இராமசாமி தமிழ்க் கல்லூரி** (*Ramasamy Tamil College*) என்பது தமிழ்நாட்டில் சிவகங்கை மாவட்டம், காரைக்குடி அருகே இழுப்பக்குடி சாலையில் அமைந்துள்ளது. இக்கல்லூரியில் இளங்கலை தமிழ் இலக்கியப் பட்ட வகுப்புகள் (பிலிட்) நடைபெறுகிறது. தமிழ் மொழியை வளர்க்கும் நோக்கோடு இக்கல்லூரி செயல்பட்டு வருகிறது. காரைக்குடியில் உள்ள அழகப்பா பல்கலைக்கழகம் அதன் இணைவு பெற்று இக்கல்லூரி செயல்பட்டு வருகிறது. 

## மேற்கோள்கள்

பகுப்பு:தமிழ்நாட்டு கலை மற்றும் அறிவியல் கல்லூரிகள்
பகுப்பு:சிவகங்கை மாவட்ட பல்கலைக்கழகங்களும் கல்லூரிகளும்
சங்கரின் அனைத்துலக பொம்மைகள் அருங்காட்சியகம்

**சங்கரின் அனைத்துலக பொம்மைகள் அருங்காட்சியகம்**  பெருமளவிலான பொம்மைகளைக் கொண்ட ஒரு அருங்காட்சியகம் ஆகும். இது இந்தியாவின் தலைநகரான டில்லியில் அமைந்துள்ளது. அரசியல் கேலிப்பட வரைவாளரான கே. சங்கர் பிள்ளை என்பவரால் இந்த அருங்காட்சியகம் அமைக்கப்பட்டது.

## அமைவிடம்
புது டில்லியில் உள்ள பகதூர் ஷா சஃபார் சாலையில் உள்ள *சிறுவர் புக் டிரஸ்ட்* கட்டிடத்தில் அமைந்துள்ள இந்த அருங்காட்சியகம், கட்டிடத்தின் முதல் மாடியில் 5,184.5 சதுர அடி (481.66 சதுர மீட்டர்) பரப்பளவில் அமைந்துள்ளது.

## அமைப்பு
அருங்காட்சியகத்தின் உட்பகுதி இரண்டு சமமான பகுதிகளாகப் பிரிக்கப்பட்டுள்ளது. ஒரு பகுதியில் ஐரோப்பா, ஐக்கிய அமெரிக்கா, ஆசுத்திரேலியா, நியூசிலாந்து, விடுதலை பெற்ற நாடுகளின் பொதுநலவாயம் ஆகியவற்றைச் சேர்ந்த பொம்மைகள் உள்ளன. மற்றப்பகுதியில் ஆசிய நாடுகளைச் சேர்ந்த பொம்மைகள் உள்ளன.

வெவ்வேறு நாடுகளைச் சேர்ந்த பொம்மைகளுடன், இந்தியாவைச் சேர்ந்த பல்வேறு வகை ஆடைகளை அணிந்த 150 வகையான பொம்மைகளைக் கொண்ட சிறப்புப் பகுதியும் உண்டு. இப் பொம்மைகள் அருங்காட்சியகத்துடன் அமைந்துள்ள வேலைத்தலத்தில் உற்பத்தி செய்யப்படுகின்றன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள்

## வெளியிணைப்புகள்
* சிறுவர் புக் டிரஸ்ட் - பொம்மை அருங்காட்சியகம் 

பகுப்பு:தில்லி அருங்காட்சியகங்கள்
பிர்லா தொழில்துறை, தொழில்நுட்ப அருங்காட்சியகம்

**பிர்லா தொழில்துறை, தொழில்நுட்ப அருங்காட்சியகம்** இந்தியாவின் மேற்கு வங்க மாநிலத்தின் தலைநகரான கொல்கத்தாவில் அமைந்துள்ளது. இது இந்தியாவில் உள்ள எல்லா அறிவியல் மையங்களினதும் அருங்காட்சியகங்களினதும் தாய் நிறுவனமான அறிவியல் அருங்காட்சியகங்களின் தேசிய அவையின் கீழ் இயங்கி வருகின்றது. இந்த அருங்காட்சியகம், வரலாற்றுப் பொருட்களைச் சேகரித்து, திருத்திப் பேணுதல், அறிலியலினதும், தொழில்நுட்பத்தினதும் வளர்ச்சிகளைக் காட்டல், நகரப் பகுதிகளிலும் ஊரகங்களிலும் அறிவியலையும், தொழில்நுட்பத்தையும் பரப்புதல், பள்ளிகளிலும் கல்லூரிகளிலும் புகட்டப்படும் அறிவியல் கல்விக்குத் துணையாக அமைதல், செலவு குறைந்த கருவிகளைப் பயன்படுத்தி அறிவியல் கற்பிப்பதற்கு ஆசிரியர்களைப் பயிற்றுதல், பள்ளிகள், கல்லூரிகள், பல்கலைக் கழகங்கள், தொழில்நுட்ப நிறுவனங்கள் போன்றவற்றுக்கு உதவுதல், மாதிரிக் காட்சிப்பொருட்களை வடிவமைத்து, மேம்படுத்தி, உருவாக்குதல் என்னும் செயல்களில் இந்த அருங்காட்சியகம் ஈடுபட்டுள்ளது.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* பிர்லா தொழில்துறை, தொழில்நுட்ப அருங்காட்சியக இணையத் தளம் 

பகுப்பு:மேற்கு வங்க அருங்காட்சியகங்கள்
பகுப்பு:கொல்கத்தா
பகுப்பு:இந்தியாவிலுள்ள அறிவியல் அருங்காட்சியகங்கள்
காலுறை

thumb|காலுறை
right|thumb|காலுறை
right|thumb|முழங்கால் வரையிலான காலுறை
**காலுறை** அல்லது **கால்மேசு** என்பது காலில் அணிந்து கொள்ளும் ஓர் ஆடை ஆகும். இது காலணியை அணிந்து கொள்வதற்கு முன் அணியப்படுகிறது. இது பொதுவாகப் பின்னல் முறையில் பருத்தி அல்லது கம்பளியை மூலமாகக் கொண்டு உருவாக்கப்படுகிறது.

## மேற்கோள்கள்

பகுப்பு:உடைகள்
நாளந்தா தொல்லியல் அருங்காட்சியகம்

**நாளந்தா தொல்லியல் அருங்காட்சியகம்** இந்தியாவின் வட மாநிலங்களில் ஒன்றான பீகாரின் நாளந்தா மாவட்டத்தில் அமைந்துள்ளது. இது, உலகின் மிகப் பழைய பல்கலைக் கழகமும், துறவிமடத் தொகுதியுமான நாளந்தாவிலிருந்து அகழ்வாராய்ச்சியின் போது பெறப்பட்ட பொருட்களையும், ராஜகிரகம் பகுதியில் இருந்து பெறப்பட்ட தொல்லியல் பொருட்களையும் கொண்டுள்ளது.

இங்குள்ள 13,463 அரும்பொருட்களில் 349 பொருட்கள் நான்கு காட்சிக் கூடங்களில் காட்சிக்கு வைக்கப்பட்டுள்ளன. நாளந்தாவிலிருந்து எடுக்கப்பட்ட பொருட்கள் கி.பி. ஐந்தாம் நூற்றாண்டுக்கும், 12-ஆம் நூற்றாண்டுக்கும் இடைப்பட்ட காலத்தைச் சேர்ந்தவை. ராஜகிரகத்திலிருந்து எடுக்கப்பட்டவற்றுட் சில சற்று முந்தியவை.

## இதனையும் காண்க
## [[பீகார்]]
* பிகார் அருங்காட்சியகம்
* தொல்லியல் அருங்காட்சியகம், புத்தகாயா
* தொல்லியல் அருங்காட்சியகம், வைசாலி
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
*இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
* இந்தியத் தொல்லியல் ஆய்வு நிறுவனத்தின் இணையத்தளத்தில் இருந்து

பகுப்பு:பீகார் அருங்காட்சியகங்கள்
பகுப்பு:தொல்லியல் அருங்காட்சியகங்கள்
பன்னாட்டு இயற்கைப் பாதுகாப்புச் சங்கம்

**பன்னாட்டு இயற்கைப் பாதுகாப்பு ஒன்றியம்** (*International Union for Conservation of Nature* - IUCN), உலகிலுள்ள இயற்கை வளத்தை பாதுகாப்பதற்காக அமைக்கப்பட்ட ஒரு பன்னாட்டு அமைப்பாகும்.

இயற்கை மூலவளங்களைப் பாதுகாக்கும் நோக்கோடு செயற்பட்டு வரும் இவ்வமைப்பின் நோக்கம் உலகத்தில் தற்போது உருவாகியிருக்கும் சூழலியல் பிரச்சனைகளுக்கான நடைமுறைத் தீர்வுகளை உலகம் அறிந்து கொள்ளவும், அதனால் ஏற்பட்டிருக்கும் அபிவிருத்திக்கான சவால்களை உலகம் எதிர்கொள்ளவும் உதவுவதேயாகும். இவ்வமைப்பே சூழலியல் பாதுகாப்பு, நிரந்தர அபிவிருத்தியை முன்னிறுத்தி தொழிற்படுவதில் முன்னணியில் இருக்கின்றது.

இவ்வொன்றியம் 1948-ஆம் ஆண்டு தொடங்கப்பட்டது. இதுவே முதலாவதும், பெரியதுமான உலகளாவிய சூழலியல் வலை அமைப்பாகும். இதன் தலைமைச் செயலகம் சுவிட்சர்லாந்து நாட்டின் செனிவா நகருக்கு அண்மையாக உள்ள கிலான்டு பகுதியில் அமைந்துள்ளது. இவ்வமைப்பு 140 நாடுகளில் உள்ள 1000-இற்கு மேற்பட்ட அமைப்புக்களை அங்கத்தவர்களாகக் கொண்டு இயங்கி வருகின்றது. இவ்வங்கத்தவர்களில், உலகெங்கும் 83 மாநிலங்கள், 108 அரசின் அமைப்புகள், 766 அரசு சாரா சங்கங்கள், 81 சர்வதேச அமைப்புகள் மற்றும் சுமார் 11,000 துறை வல்லுநர்கள் அடங்குவர். இவ்வனைவரையும் ஒருங்கிணைத்து உலகின் இயற்கை வளத்தை பாதுகாக்க பல்வேறு நடவடிக்கைகளை இவ்வமைப்பு எடுத்து வருகிறது.

## செம்பட்டியல்
thumb|left|கிலாண்டு நகரில் அமைந்துள்ள தலைமை அலுவலகம்
பன்னாட்டு இயற்கை பாதுகாப்பு ஒன்றியம் ஆண்டுதோறும் செம்பட்டியல் என்ற பெயரில் பல்வேறு தாவர மற்றும் விலங்குகளின் சுழியல் தரத்திற்கேற்ப அவற்றின் காப்பு நிலையை தர வகைப்படுத்தி வெளியிடுகிறது. கீழே அத்தர வரிசை கொடுக்கப்பட்டுள்ளது.

* Lower risk = குறைந்த சூழ் இடருள்ள இனம்
* Least Concern species = தீவாய்ப்பு கவலை குறைந்த இனம்
* Near Threatened species = அச்சுறு நிலையை அண்மித்த இனம்
* Conservation Dependent = காப்பு சார்ந்த இனம்
* Vulnerable species = அழிவாய்ப்பு நிலையிலுள்ள இனம். அதாவது அழிவுறக்கூடியன; அழிவாய்ப்பு இனம்
* Endangered species = அருகிவிட்ட இனம்
* Critically endangered species = மிக அருகிவிட்ட இனம்
* Species extinct in the wild = இயலிடத்தில் அற்றுவிட்ட இனம்
* Extinct species = அற்றுவிட்ட இனம்; முற்றழிவுற்ற இனம்
* Possibly Extinct = அனேகமாக அற்றுப்போயிருக்கக் கூடிய இனம். அற்றுப்போயிருக்கும் சாத்தியமுள்ள இனம்
* Critically Imperiled = நிலைமாறி அழிவுற உள்ள இனம்
* Imperiled = அழிசரிவுற்ற இனம்
* Apparently Secure = நிலைபெற்றுள்ளதாகக் கருதப்படும் இனம்
* Secure = நிலைபெற்றுள்ள இனம்; நிலை ஊன்றியுள்ளது
* Presumed Extinct = அற்றுவிட்டதாகக் கருதப்படும் இனம்
* Nationally Critical = நாட்டளவில் அழியவுள்ள இனம்
* Nationally Endangered = நாட்டளவில் அருகிவிட்ட இனம்
* Nationally Vulnerable = நாட்டளவில் அழிவுறக்கூடியன; நாட்டளவில் அழிவாய்ப்புள்ள இனம்
* Serious Decline = மிகவும் குறந்தநிலை; வலுவான சரிவு; பெருஞ்சரிவுள்ள இனம்
* Gradual Decline = சிறுகச்சிறுகக் குறையும் இனம்; மெதுவான சரிவு
* Sparse = ஐது; ஐதாக உள்ள இனம்; விலத்தி
* Range Restricted = வாழிடம் சுருக்கப்பட்ட இனம்

## வெளி இணைப்புகள்
* IUCN இணையத்தளம்
* Friends of World Heritage

பகுப்பு:சூழலியல் அமைப்புகள்
பகுப்பு:பன்னாட்டு அமைப்புகள்
பகுப்பு:பன்னாட்டு இயற்கைப் பாதுகாப்புச் சங்கம்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல்
அகில இந்திய திரிணாமுல் காங்கிரசு

**அகில இந்திய திரிணாமுல் காங்கிரசு** () ஓர் இந்திய அரசியல் கட்சியாகும். தொடக்கத்தில் இது முன்பு மேற்கு வங்காள திரிணாமுல் காங்கிரசு என அழைக்கப்பட்டது. 1997 ல் தொடங்கப்பட்ட இதன் தலைவராக மம்தா பானர்ஜி உள்ளார். 

இந்திய தேசிய காங்கிரசிலிருந்து டிசம்பர் 22, 1997 ல் மம்தா பானர்சி நீக்கப்பட்டதைத் தொடர்ந்து, அவர் திரிணாமுல் காங்கிரசைத் தொடங்கினார். டிசம்பர் 1997 ல் இக்கட்சி இந்திய தேர்தல் ஆணையத்திடம் பதிவு செய்யப்பட்டது. தேர்தல் ஆணையம் இக்கட்சிக்கு தனி சின்னத்தை (பூ) ஒதுக்கியது. இச்சின்னத்தை மம்தா பானர்சியே வடிவமைத்தார்.

இந்திய தேசிய காங்கிரசுடன் திரிணாமுல் காங்கிரசு நெருக்கமடைவதை அடுத்து மம்தா பானர்சியுடன் கருத்து வேறுபாடு கொண்டு சுபர்ட்டா முகர்சி 2005ல் விலகிச் சென்றார். அப்போது அவர் கொல்கத்தா மாநகராட்சியின் மேயராக இருந்தார். 59 சட்டமன்ற உறுப்பினர்களில் 10 பேரும், 55 கவுன்சிலர்களில் 11 பேரும் இவரை ஆதரித்ததாகக் கூறினார்.

2004-ல் தேசியவாத காங்கிரசு கட்சியிலிருந்து விலகிய பி. ஏ. சங்மா தன் ஆதரவாளர்களுடன் திரிணாமுல் காங்கிரசில் இணைந்தார்.

## மேற்கு வங்காள சட்டமன்றத் தேர்தல் (2011)
2011 ஏப்ரல்/மே மாதங்களில் ஆறு கட்டங்களாக நடந்த சட்டப்பேரவைத் தேர்தல்களில் மாபெரும் வெற்றி பெற்று 34 ஆண்டுகள் தொடர்ந்து ஆண்டுவந்த இடதுசாரி முன்னணி அரசினை வீழ்த்தியது. திரிணாமுல் காங்கிரசு 294 இடங்கள் உள்ள சட்டப்பேரவையில் 184 இடங்களைக் கைப்பற்றி உள்ளது. கூட்டணிக் கட்சியான காங்கிரசுடன் இணைந்து 227 இடங்களைப் பிடித்தது.
20 மே 2011 அன்று மம்தா பானர்ஜி மேற்குவங்க முதலமைச்சராகப்   பொறுப்பேற்றார்.

### [[மேற்கு வங்காள சட்டமன்றத் தேர்தல் (2016)]]
2016 ஏப்ரல்/மே மாதங்களில் ஆறு கட்டங்களாக நடந்த சட்டப்பேரவைத் தேர்தல்களில் திரிணாமுல் காங்கிரசு கட்சி **211** தொகுதிகளில் வென்று பெரும்பான்மையுடன் மீண்டும் ஆட்சி அமைக்கிறது. தொடர்ந்து இரண்டாவது முறையாக மம்தா பானர்ஜி மேற்குவங்க முதலமைச்சராகப் பொறுப்பேற்றார்.
## மேற்கு வங்காள சட்டமன்றத் தேர்தல் (2021)
2021 மேற்கு வங்காள சட்டமன்றத் தேர்தலில் இக்கட்சி 47.94% வாக்குகள் பெற்று 213 சட்டமன்றத் தொகுதிகளைக் கைப்பற்றி ஆட்சி மூன்றாம் முறையாக ஆட்சி அமைத்தது.
## நாடாளுமன்ற மக்களவைத் தேர்தல் (2019)
2019 நாடாளுமன்ற மக்களவைத் தேர்தலில் இக்கட்சி 22 மக்களவைத் தொகுதிகளில் வெற்றி பெற்றது.

## மேற்கோள்கள்


பகுப்பு:இந்திய அரசியல் கட்சிகள்
பகுப்பு:1997இல் நிறுவப்பட்ட அரசியல் கட்சிகள்
பகுப்பு:1998இல் நிறுவப்பட்ட அரசியல் கட்சிகள்
பகுப்பு:மேற்கு வங்காள அரசியல் கட்சிகள்
பத்மநாபன் பலராம்

**பத்மநாபன் பலராம்**(பி 1949), பெங்களூர் இந்திய அறிவியல் நிறுவனத்தின் தற்போதைய நெறியாளர் ஆவார்.

## கல்வி
பலராம், கான்பூர் இந்திய தொழில்நுட்ப நிறுவனத்தில் முதுநிலை அறிவியல் பட்டப்படிப்புக்கு முன் புணேவில் உள்ள பெர்கூசன் கல்லூரியில் இளநிலை அறிவியல் பட்டம் பெற்றார். பின்னர், கார்னிகே மெல்லான் பல்கலைகழகத்தில் முனைவர் பட்டம் பெற்றார். தன்னுடைய பின்முனைவர் பட்ட ஆராய்ச்சியை ஹார்வர்டு பல்கலைக்கழகத்தில் நோபல் பரிசு வென்ற ராபர்ட் வுட்வார்டுடன் பணியாற்றினார். பின்முனைவர் பட்டம் நிறைவு செய்துவிட்டு இந்தியா திரும்பி இந்திய அறிவியல் நிறுவனத்தில் மூலக்கூற்று உயிர்-இயற்பியல் பிரிவில் (Molecular Biophysics Unit) பேராசிரியராக பணியாற்றி வருகிறார்.

## வென்றுள்ள விருதுகள்
*பத்ம சிறீ
*சாந்தி ஸ்வரூப் பட்நாகர் விருது

## இவற்றையும் பார்க்கவும்
*இந்திய அறிவியல் நிறுவனம்

## வெளி இணைப்புகள்
*Prof. Padmanabhan Balaram takes charge as new director of IISc 
*IIT Kanpur Alumni Page 

பகுப்பு:தமிழ் அறிவியலாளர்கள்
பகுப்பு:வாழும் மக்கள்
பகுப்பு:இந்திய உயிர்வேதியியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
அமர் சோனர் பங்களா

**அமர் சோனர் பங்களா** (, *. ஆமார் ஸோனார் பா₃ங்லா*,  ) என்பது வங்காளதேசத்தின் நாட்டுப்பண் ஆகும். அமர் சோனர் பங்களா எனத் தொடங்கும் இப்பாடலை 1906 ஆம் ஆண்டு இரவீந்திரநாத் தாகூர் எழுதியது. 1905 ஆம் ஆண்டு நடந்த வங்கப் பிரிவினைக்குப் பின் இப்பாடல் எழுதப்பட்டது. 1972 ஆம் ஆண்டு வங்காளதேசம் பாக்கித்தானிடமிருந்து விடுதலை பெற்றது. அப்போது இப்பாடலின் முதல் பத்து வரிகளைத் தமது நாட்டுப்பண்ணாக வங்கத்தேசம் அறிவித்தது. சன கண மன எனத் தொடங்கும் தாகூரின் பாடல் இந்தியாவின் நாட்டுப்பண் என்பது குறிப்பிடத்தக்கது.

## வரிகள்

## மேற்கோள்கள்

வங்காளதேசம்
பகுப்பு:வங்காளதேசம்
புனித ஜோக்கிம் மகா வித்தியாலயம்

இலங்கையில் இரத்தினபுரி நகரத்தில் இருந்து சுமார் 10 கிலோ மீட்டர் தூரத்தில் புனித ஜோக்கிம் தோட்டம் அமைந்துள்ளது. இத்தோட்டப்பகுதியிலேயே புனித ஜோக்கிம் மகா வித்தியாலயம் 1932 ஆண்டு 20 மாணவர்களுடன் உருவாக்கப்பட்டது. இப்பாடசாலையானது தாழ் நிலத் தேயிலைத் தோட்ட ஆராய்ச்சி நிலையத்திற்கு அருகில் அமைந்திருக்கின்றது. இப்பாடசாலையில் வள்ளுவரிற்கு சிலை அமைந்திந்தது சிறப்பாகும். 1997 ஆம் ஆண்டில் தரம் 9 வரை அமைந்திருந்த இப்பாடசாலையானது படிப்படியாக வகுப்புக்கள் உயர்த்தப்பட்டது. 2000 ஆம் ஆண்டு முதல் கல்விப் பொதுத் தராதரப் தேர்விற்கு மாணவர்கள் தோற்றினார்கள். ஆரம்பத்தில் ஒரு லயன் தொகுதியிலேயே இந்தப் பாடசாலை ஆரம்பிக்கப்பட்டது. பின்னர் மாணவர்கள் எண்ணிக்கை அதிகரிப்புக் ஏற்ப ஒரு கட்டடத் தொகுதி அமைக்கப்பட்டது பின்னர் மேலும் இரண்டு கட்டத்தொகுதிகள் அமைக்கப்பட்டு விரிவாக்கப்பட்டது. 2009 ஆம் ஆண்டின் படி இப்பாடசாலையின் அதிபராக ஜேசுப் பிள்ளை கடமையாற்றுகின்றார். 2009 ஆம் ஆண்டில் 342 மாணவர்கள் கல்வி பயில்வதுடன் இப்பாடசாலையில் 17 ஆசிரியர்கள் கடமையாற்றுகின்றனர். 

## குறிப்பிடத்தகவர்கள்
* பொன்னையா (முன்னாள் அதிபர்)
* என் தேவேரியம் (முன்னாள் அதிபர்)

## உசாத்துணை
பரிசு, தினக்குரல் 01 மார்ச்2009

பகுப்பு:இரத்தினபுரி மாவட்டப் பாடசாலைகள்
செய்தி நிறுவனம்

செய்தித்தாள் நிறுவனங்கள் எவ்வளவு பெரியதாக இருந்தாலும் உலகம் முழுவதும் செய்தியாளர்கள் நியமித்து செய்தி சேகரிப்பது என்பது இயலாத செயல்தான். மேலும் அதற்கு அதிகச் செலவுகள் பிடிக்கும். இதுபோன்ற செய்தித்தாள்களுக்குச் செய்திகளைத் திரட்டித் தருவதற்கென்று தனிச் **செய்தி நிறுவனங்கள்** பல இருக்கின்றன. இந்தச் செய்தி நிறுவனங்கள் செய்தித்தாள் நிறுவனங்களிடமிருந்து குறிபிட்ட அளவு கட்டணங்களைப் பெற்றுக் கொண்டு செய்திகளை வழங்குகின்றன. இந்தச் செய்திநிறுவனங்கள் உலகம் முழுவதும் செய்தியாளர்களை வைத்துக் கொண்டும், பிற செய்தி நிறுவனங்களோடு தொடர்புகளை வைத்துக் கொண்டும் செய்திகளைச் சேகரித்து வழங்குகின்றன.

## இவற்றையும் காண்க
*ராய்டெர்ஸ்
*அசோசியேட்டட் பிரெசு

பகுப்பு: குறுங்கட்டுரைகள்
பகுப்பு:செய்தி நிறுவனங்கள்
சுதந்திர எழுத்தாளர்

**சுதந்திர எழுத்தாளர்** என்பவர் எந்த ஒரு தனிச் செய்தித்தாளுடனோ, இதழுடனோ நேரிடையாகத் தம்மைக் கட்டுப்படுத்திக் கொள்ளாதவர். எந்த ஒரு தனி இதழ் நிறுவனத்திலும் பணியாளாக இல்லாமல், விரும்புகின்ற அனைத்து இதழ்களுக்கும் எழுதிக் கொண்டிருப்பவர். இவர்களுடைய எல்லா எழுத்துக்களும் வெளிவருமென்று கூற முடியாது. இவர் எழுத்துகளில் தரமானவற்றை, இதழ்கள் தங்கள் விருப்பத்திற்கும் தேவைக்கும் ஏற்பப் பயன்படுத்திக் கொண்டு அதற்கேற்ப பணத்தை அன்பளிப்பாக அளிக்கின்றன.

பகுப்பு:இதழியல்
பகுப்பு:குறுங்கட்டுரைகள்
ஒரிசா மாநில அருங்காட்சியகம்

**ஒரிசா மாநில அருங்காட்சியகம்** இந்திய மாநிலமான ஒரிசாவின் தலைநகரான புவனேசுவரில் அமைந்துள்ள ஒரு அருங்காட்சியகம் ஆகும். 

## வரலாறு
இந்த அருங்காட்சியகம், 1932 ஆம் ஆண்டில் வரலாற்றாளர்களான பேராசிரியர் என். சி. பனர்ஜி, பேராசிரியர் கான்சியாம் தாஸ் ஆகியோரின் முயற்சியால் ராவென்சா கல்லூரியில் தொடங்கப்பட்டது. 1945-46 காலப்பகுதியில் மாநில அருங்காட்சியகம் எனப் பெயர் மாற்றப்பட்டு பழைய புவனேசுவரில் இருந்த பிரமண்டா கட்டிடத்துக்கு மாற்றப்பட்டது. 1950 இல் இது பட்டேல் மண்டபத்துக்கு மாற்றப்பட்டுப் பின்னர் மீண்டும் வேறிடத்துக்கு மாற்றப்பட்டது. 

1957 ஆம் ஆண்டு டிசம்பர் 27 ஆம் தேதி இந்தியாவின் முதல் சனாதிபதியான டாக்டர் இராசேந்திரப் பிரசாத் அவர்கள் இந்த அருங்காட்சியகத்துக்கான புதிய கட்டிடம் ஒன்றுக்கு அடிக்கல் நாட்டினார். 1960 இல் அருங்காட்சியகம் இன்று அது உள்ள புதிய கட்டிடத்துக்கு இடம் மாறியது. தொடக்கத்தில் கல்வி அமைச்சின் கீழ் இயங்கிய இது பின்னர் 1958 ஆம் ஆண்டில் கலாச்சார அலுவல்கள் அமைச்சின் கீழ் கொண்டுவரப்பட்டது.

## காட்சிப் பொருட்கள்
தொல்லியல் அருங்காட்சியகமாகத் தொடங்கப்பட்ட இந்த அருங்காட்சியகத்தில் சிற்பங்கள், நாணயங்கள், செப்பேடுகள் போன்ற பொருட்கள் இடம் பெற்றிருந்தன. பின்னர் இந்த அருங்காட்சியகத்தில் பல வகையான அரும்பொருட்களும் சேர்க்கப்பட்டன. இங்குள்ள பொருட்கள் தொல்லியல், கல்வெட்டியலும் நாணயவியலும், ஆயுதங்கள், சுரங்கவியலும் நிலவியலும், இயற்கை வரலாறு, கலையும் கைப்பணியும், தற்காலக் கலை, மானிடவியல், ஓலைச் சுவடிகள் என ஒன்பது பிரிவுகளாகப் பிரித்துக் காட்சிக்கு வைக்கப்பட்டுள்ளன. 

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

பகுப்பு:ஒரிசா அருங்காட்சியகங்கள்
தொழிற்சங்கம்

**தொழிற்சங்கம்** (பிரித்தானிய ஆங்கிலம் மற்றும் ஆஸ்திரேலிய ஆங்கிலம் – **trades union**), **தொழிலாளர் சங்கம்** (கனடிய ஆங்கிலம்:*labour union*) தங்களது தொழிலில் ஈடுபடுவோரிடையே ஒற்றுமையைப் பேணுதல்,  (சம்பளம், கூடுதல் பணிநேரக் கூலி, மருத்துவச்செலவுகள், ஓய்வுக்கால ஆதரவு போன்றவற்றில்) கூட்டு  ஆதாயம் பெறுதல், ஓர் பணியை முடிக்க போதுமான வேலையாட்களை அமர்த்த முதலாளிகளிடையே வலியுறுத்துதல், பாதுகாப்பு நடவடிக்கைகளை எடுக்கத் தூண்டுதல், மேம்பட்ட பணியிடச் சூழலை ஏற்படுத்துதல் போன்ற பொது இலக்குகளை அடைவதற்காக ஒன்றுபட்ட தொழிலாளர்களின் அமைப்பாகும். தொழிற்சங்கம், தனது தலைவர்கள் மூலமாக, உரிமையாளர்களுடன் பேச்சு வார்த்தை நடத்தி கூட்டு பேரம் மூலம் தொழிலாளர் உடன்பாடுகளை ஏற்படுத்திக் கொள்கின்றனர்.  தொழிற்சங்கங்களின் முதன்மைக் குறிக்கோளாக "தங்கள் வேலைவாய்ப்பு நிலைகளை காப்பாற்றிக் கொள்வதும் மேம்படுத்திக் கொள்வதுமாகும்". இந்தக் குறிக்கோளில் ஊதியம், பணி விதிகள், முறையீடு செய்முறைகள், பணியெடுப்பு, பணிநீக்கம் மற்றும் பதவி உயர்வுக்கான விதிகள், பிற வசதிகள்,பணியிடப் பாதுகாப்பு மற்றும் கொள்கைகள் அடங்கும்.

பொருளாதார சிக்கல்களாலும், வர்க்க முரண்பாடுகளாலும் தொழிலாளி வர்க்கத்தினரிடையே உருவாகும் வர்க்க உணர்வினாலும் உந்தப்படும் தொழிலாளர்களால் ஒவ்வொரு நாடுகளிலும் தொழிற்சங்கங்கள்  தோன்றுகின்றன. இந்த தொழிற்சங்கங்கள் முதலாளிகளுக்கும் தொழிலாளிகளுக்குமிடையே ஏற்படும் தொழில் தகராறுகளில் தொழிலாளர் நலனுக்கு உதவுகின்றன. மேலும் தொழிலாளர்களுக்குக் கிடைக்க வேண்டிய கூலி, சலுகைகள் போன்றவற்றைப் பெற்றுத்தர தொழிற்சங்கங்கள் போராடுகின்றன. இந்த தொழிற்சங்கங்களில் பல ஏதாவதொரு அரசியல் கட்சியைச் சார்ந்து இருப்பதால் அந்த அரசியல் கட்சியின் அறிவுறுத்தலின்படி நடந்து கொள்ள வேண்டியிருக்கிறது. இதனால் தொழிலாளர்கள் பிரச்சனைகளில் சரியான தீர்வு என்பது இந்தியாவில் இப்போது கேள்விக்குறியதாகி விட்டது.

## தொழிற்சங்கங்கள் பட்டியல்
இந்தியாவிலுள்ள சில தொழிற்சங்க அமைப்புகள் 

* இந்திய தேசிய தொழிற்சங்கக் காங்கிரஸ் (INTUC) - இந்திய தேசிய காங்கிரஸ் கட்சியின் தொழிற்சங்க அமைப்பு 
* இந்திய தொழிற் சங்க மையம் (CITU) - மார்க்சிஸ்ட் கம்யூனிஸ்ட் கட்சியின் தொழிற்சங்க அமைப்பு
* இரயில்வே தொழிலாளர்கள் சங்கம் (RMU) - 
* தொழிலாளர் முன்னேற்ற சங்கம் (LPF) - திராவிட முன்னேற்றக் கழகம் கட்சியின் தொழிற்சங்க அமைப்பு
* ஒன்றுபட்ட தொழிலாளர் கூட்டமைப்பு(ULF)
* இந்து‍ மஸ்தூர் சபா (HMS)
* பாரதிய மஸ்தூர் சங்கம் (BMS)
* தமிழ்நாடு ஓட்டுநர்கள் மற்றும் அமைப்புசாரா தொழிலாளர்கள் நலச்சங்கம்
* நாம் தமிழர் தொழிலாளர் தொழிற்சங்கம்
*இடது தொழிற்சங்க மையம் (LTUC)
*அகில இந்திய தொழிற்சங்கங்களின் மத்திய கவுன்சில் (AICCTU)
*அகில இந்திய தொழிற்சங்க காங்கிரஸ் (AITUC)
*சென்ட்ரல் ஆர்கனைஷேசன் ஆஃப் இந்தியன் ட்ரேட் யூனியன்ஸ் (COITU)
## மேற்சான்றுகள்

பகுப்பு:தொழிலாளர் நலன்
பகுப்பு: அமைப்புகள்
பகுப்பு: தொழில்கள்
ஆளுமை

**ஆளுமை** என்பது என்ன என்பது பற்றி உறுதியான எல்லோராலும் ஏற்றுக் கொள்ளப்பட்ட வரையறை இல்லை. உளவியல் நோக்கில் ஆளுமை என்பது ஒருவரின் ஒழுங்கமைந்த, இயங்கியல் பண்புகளும், அவை தோற்றுவிக்கும் தோரண நடத்தைகள், உணர்வுகள், சிந்தனைகளையும் குறிக்கிறது.  பொது வழக்கில் ஆளுமை என்பது ஒருவரின் வெளித் தோற்றத்தைப் பெரிதும் குறிக்கிறது. ஆளுமை என்பதைச் சுருக்கமாக "ஒருவரைத் தனித்துவமானவராக ஆக்கும் எண்ணங்கள், உணர்வுகள், நடத்தைகள் என்பவற்றாலான ஒன்று" என வரையறுக்கலாம். அத்துடன் ஆளுமை ஒருவரின் உள்ளிருந்து உருவாகி அவருடைய வாழ்க்கைக் காலம் முழுதும் சீராக அமைகின்றது.

## சொல்லும் கருத்தாக்கமும்
ஆளுமை என்னும் தமிழ்ச் சொல் "பர்சனாலிட்டி" (Personality) என்னும் ஆங்கிலச் சொல் குறிக்கும் கருத்துருவைக் குறிக்க ஏற்பட்டது. இலத்தீன் மொழியில் "பர்சனா" (persona) என்பது 'மறைப்பு', 'முகமூடி' என்னும் பொருள் தருவது. எனவே ஆளுமை என்பது "ஒருவர் அணிந்திருக்கும் முகமூடி" என்னும் கருத்துருவின் அடிப்படையைக் கொண்டுள்ளது.

## ஆளுமையின் கூறுகள்
ஆளுமையின் அடிப்படையாக அமையும் சில இயல்புகள் இனங் காணப்பட்டுள்ளன. அவையாவன:

* **சீராக இருத்தல்** - தனியாட்களின் நடத்தையில் ஒழுங்கும் சீர்த்தன்மையும் காணப்படுகின்றது. குறிப்பாகப் பல்வேறு நிலைமைகளில் ஒரே மாதிரியாகவே ஒருவர் செயல்படுவதும் தெரிகிறது.
* **உளவியல், உடலியல் என்பவை சார்ந்து அமைதல்** - ஆளுமை என்பது ஒரு உளவியல் உருவாக்கம் ஆகும். எனினும், உடலியல் செயல்முறைகள், தேவைகள் என்பவையும் இதைப் பாதிப்பதாக ஆய்வுகள் காட்டுகின்றன. 
* **நடத்தைகளையும், செயல்களையும் பாதித்தல்** - ஆளுமை என்பது ஒருவர் எவ்வாறு சூழலுக்கு ஏற்ப நடந்துகொள்கிறார் என்பது மட்டுமன்றி, ஒரு குறிப்பிட்ட முறையில் அவர் நடந்துகொள்வதற்கும் காரணமாக அமைகின்றது.
* **பன்முக வெளிப்பாடு** - ஆளுமை என்பது ஒருவருடைய நடத்தை மூலம் மட்டும் வெளிப்படுவதில்லை. அது, அவருடைய எண்ணங்கள், உணர்வுகள், நெருக்கமான உறவுகள், பிற சமூகத் தொடர்பாடல்கள் போன்றவற்றிலும் வெளிப்படுகின்றது.

## ஆளுமைக் கோட்பாடுகள்
ஆளுமை பற்றியும் அது உருவாகும் விதம் குறித்தும் பலவகையான கோட்பாடுகள் முன்வைக்கப்பட்டுள்ளன. பல்வேறுபட்ட சிந்தனைக் குழுக்கள் இவ்வாறான கோட்பாடுகளின் உருவாக்கத்துக்குக் காரணமாக அமைந்தன. ஆளுமை குறித்த முக்கிய கோட்பாட்டு வகைகளாகப் பின் வருவனவற்றைக் குறிப்பிடலாம்.
* **வகைக் கோட்பாடுகள்** - இவை ஆளுமை குறித்த தொடக்ககாலக் கோட்பாடுகளாகும். இக் கோட்பாடுகள் ஒரு குறிக்கப்பட்ட எண்ணிக்கையான ஆளுமை வகைகளே உள்ளதாகக் கூறின. அத்துடன், இவை உயிரியல் காரணங்களால் உருவாவதாகவும் கருதப்பட்டது. 
* **இயல்புக் கோட்பாடுகள்** - இக் கோட்பாடுகள் ஆளுமையை, மரபியல் அடிப்படையிலான உள்ளார்ந்த இயல்புகளின் விளைவாக நோக்கின.
* **உள இயக்கவியல் கோட்பாடுகள்** - இவை ஆளுமை மீது நனவிலித் தன்மையின் செல்வாக்குக்கு அதிக அழுத்தம் கொடுத்தன. இக் கோட்பாடுகளில் பெரும்பாலும் சிக்மண்ட் பிராய்ட் செய்த ஆய்வுகளின் செல்வாக்குக் காணப்படுகின்றது. 
* **நடத்தைக் கோட்பாடுகள்** - தனியாளுக்கும், சூழலுக்கும் இடையிலான இடைவினைகளின் விளைவே ஆளுமை என இக் கோட்பாடுகள் கருதுகின்றன. இக் கோட்பாடுகள் அளக்கக்கூடியவையும் கவனிக்கத் தக்கவையுமான நடத்தைகளை மட்டுமே கருத்துக்கு எடுக்கின்றன. எண்ணங்கள், உணர்வுகள் போன்ற உளம் சார்ந்த விடயங்களை இவை கவனத்திற் கொள்வதில்லை.
* **மனிதநலக் கோட்பாடுகள்** - இக் கோட்பாடுகள், ஆளுமையின் உருவாக்கத்தில் கட்டற்ற தன்விருப்பு, தனிமனிதப் பட்டறிவு என்பவற்றுக்கு அழுத்தம் கொடுக்கின்றன.

## இவற்றையும் பார்க்கவும்
* ஆளுமைச் சிதைவு
* ஐம்பெரும் ஆளுமைப் பண்புகள்
* தன்மதிப்பு
* தனியாள் வேறுபாடுகள் உளவியல்
* ஆள்
* கல்விசார் உளவியல்

## மேற்கோள்கள்

பகுப்பு:ஆளுமை
பகுப்பு:மனித வளர்ச்சியியல்
தொல்லியல் அருங்காட்சியகம், சிறீ சூரியபாகர்

**தொல்லியல் அருங்காட்சியகம், சிறீ சூரியபாகர்**, இந்தியாவின் அசாம் மாநிலத்தில் உள்ள கோவல்பாரா மாவட்டத்தில் உள்ளது. பிரமபுத்திரா பள்ளத்தாக்குப் பகுதியில் உள்ள கோவல்பாரா நகரில் இருந்து சுமார் 14 கிலோமீட்டர் தொலைவில் உள்ள சிறீ சூரியபாகர் என்னும் இடத்தில் இந்த அருங்காட்சியகம் அமைந்துள்ளது. இப்பகுதியில் இடம்பெற்ற தொல்லியல் ஆய்வுகளின் மூலம் பெறப்பட்ட பொருட்களைக் காட்சிக்கு வைப்பதற்காக இந்த அருங்காட்சியகம் அமைக்கப்பட்டது. இது மூன்று காட்சிக்கூடங்களாகப் பிரிக்கப்பட்டுள்ளது.

சிறீ சூரியபாகரில் பிராமணிய, பௌத்த, சமண மதங்களைச் உரியனவும், கிறித்தவ காலத் தொடக்கத்திலிருந்து கி.பி. 12 ஆம் நூற்றாண்டு வரையிலான காலப்பகுதிகளைச் சேர்ந்த பல பாறைச் சிற்பங்கள் காணப்படுகின்றன. இப்பகுதியில் செய்யப்பட்ட அகழ்வாய்வுகள் மூலம் கிபி ஆறாம் நூற்றாண்டுக்கும் 12 ஆம் நூற்றாண்டுக்கும் இடைப்பட்ட காலத்தைச் சேர்ந்த இரண்டு கோயில்கள் கண்டுபிடிக்கப்பட்டுள்ளன. இவற்றிலிருந்து களிமண், கல் முதலியவற்றால் செய்யப்பட்ட பல தொல்பொருட்கள் கிடைத்துள்ளன. இவற்றுள் மகிசாசுரமர்த்தனி சிற்பம்; கீர்த்திமுகர், வித்தியாதரர் போன்ற உருவங்கள் செதுக்கிய கட்டிடக் கூறுகளும் குறிப்பிடத் தக்கவை.

## மேலும் காண்க
* ஸ்ரீமந்த சங்கர்தேவ் கலாக்ஷேத்திரா
* தொல்லியல் அருங்காட்சியகம், சிறீ சூரியபாகர்
* அசாம் மாநில அருங்காட்சியகம், குவகாத்தி
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:அசாம் அருங்காட்சியகங்கள்
பகுப்பு:தொல்லியல் அருங்காட்சியகங்கள்